KOSKETUSKOHTA
Kosketuskohta. Puhujana Charles Stanley.
Evankeliumia kaikkeen maailmaan.
Tänään: "Jumalan hyvyyden ilmenemismuotoja".
Miten tärkeää on sinulle näkemyksesi Jumalasta?
Riittääkö, että tiedät, mihin uskot ainakin joissakin näkökohdissa?
Riittääkö, että voit jakaa ne jonkun kanssa?
Riittääkö, että pyrit jatkuvasti lisäämään ymmärrystä ja tietoa -
tiivistääksesi Jumala-suhdettasi?
Se vaikuttaa kaikkeen elämässämme.
Näkemys Jumalasta vahvistaa uskoa tai tuo paljon epävarmuutta.
Se joko kasvattaa rohkeutta tai herättää pelkoa.
Se joko saa haluamaan totella Häntä tai vastustaa Häntä.
Se saa joko etsimään Hänen tahtoaan tai kulkemaan omin avuin.
Se joko tuo lähemmäksi Häntä tai vie sinut pois Hänestä.
Näkemykselläsi Jumalasta on erittäin suuri painoarvo.
Kaikista näkemyksistä elämässäsi näkemys Jumalasta on tärkein.
Siksi avaamme Jumalan Sanan ja katsomme, mitä Hän sanoo itsestään.
Ihmisillä on kaikenlaisia käsityksiä Jumalasta, -
mutta mitä Hän itse sanoo?
Tähän vastaa parhaiten Hänen Sanansa.
Avataan Psalmi 118.
Se alkaa samalla tavalla kuin Psalmi 106 -
sekä Psalmit 107 ja 118. Ne sanovat saman asian.
"Kiittäkää Herraa, sillä hän on hyvä, -
sillä hänen armonsa pysyy iankaikkisesti!"
Jumalan ominaisuudet, suuruuden, luonteen ja teot huomioon ottaen -
mietitäänpä, mikä etuoikeus on tietää, että Jumala on hyvä.
Tietää, että Jumala on hyvä.
Useimmat eivät ajattele ensin Hänen hyvyyttään -
vaan esimerkiksi Hänen oikeuden- mukaisuuttaan ja kaikkitietävyyttään.
Mutta Jumala on myös hyvä.
Kun Raamattu puhuu Hänen hyvyydestään, -
Jumalassa on jotain sellaista, -
että Hän haluaa olla meitä kohtaan hyväntahtoinen.
Hänen luonteensa on sellainen, että Hän tahtoo meille hyvää.
Hän haluaa tehdä meille hyvää ja avata meille elämän hyviä puolia.
Se on syvällä Hänen luonteessaan.
Ja muistetaan, että Hänen olemuksensa on ääretön.
Hänen olemuksensa on ikuinen. Hän on aina ollut hyvä.
Hän on hyvä nyt ja tulee olemaan hyvä aina.
Koska Hän on äärettömästi ja ikuisesti hyvä, kaikki Hänen tekonsa ovat hyviä.
Elämässä on asioita, jossa ei näytä olevan mitään hyvää.
En sanonut, että elämässä tapahtuu vain hyviä asioita.
Sanoin, että Jumala ilmentää aina hyvyyttä.
Kaikki, mitä Jumala tekee, on hyvää, sillä hyvyys on Hänen luonteessaan.
Meidän tapamme toimia ja asenteemme Häntä kohtaan -
voivat aiheuttaa epämiellyttäviä asioita.
Mutta Jumala on hyvä.
Jumala on valmis tekemään hyvää jokaiselle.
Hän itse asiassa sanoo, että kaikki hyvä tässä elämässä -
tulee Hänen hyvyydestään.
Jaakobin kirje 1 sanoo, että Hänessä ei ole muutosta eikä pimeyden varjoa -
ja että jokainen hyvä lahja tulee ylhäältä, valkeuksien Isältä.
Joten meidän tulee ajatella Häntä hyvänä Jumalana.
Meidän on oivallettava, ettei Hän ole vain mahtava, kaikkivaltias, -
oikeudenmukainen ja pyhä, vaan Hän on myös hyvä.
Hän tahtoo olla hyvä. Hän tahtoo osoittaa hyvyytensä kaikin tavoin.
Joku voi sanoa: "Kyllä, ymmärrän sen, -
mutta minua on aina vaivannut se, -
miksi Jumala on hyvä muille mutta ei minulle."
Tuomitset sen perusteella, -
kuinka Jumala osoittaa hyvyytensä toisten elämässä.
Hän ei ole osoittanut hyvyyttään samalla tavalla, ja koet jääväsi ilman.
Sinä et jää ilman. Jumala ei ole vähemmän hyvä jollekin.
Hän ei rakasta toista enemmän kuin toista.
Hyvyys on Hänen luonteessaan. Hyvyys on kirjoitettu Häneen.
Hän on hyvä kaikille.
Jumala kuitenkin asettaa meille joitain vaatimuksia.
Katsotaanpa Psalmia 84. Käännetäänpä taakse päin.
Katsotaan, mitä täällä sanotaan.
Jumala on hyvä. Siitä ei ole epäilystäkään.
Meille on kuitenkin joitain vaatimuksia, -
jotta Jumala voi osoittaa meille koko hyvyytensä.
Jae 12: "Sillä Herra Jumala on aurinko ja kilpi;
Herra antaa armon ja kunnian eikä kiellä heiltä hyvää, -
jotka elävät moitteettomasti."
Puhtaasti, kuuliaisesti.
Nyt Psalmi 34.
Kuuntele, mitä täällä sanotaan.
Jae 9: "Maistakaa ja katsokaa, kuinka Herra on hyvä!
Autuas se mies, joka häneen turvaa!
Peljätkää Herraa, te hänen pyhänsä, -
sillä häntä pelkääväisiltä ei mitään puutu."
Täällä sanotaan, että Jumala antaa hyvyyden niille, -
jotka vaeltavat nuhteettomasti ja tottelevat Häntä.
Tässä sanotaan, että Jumala vuodattaa hyvyytensä.
Roomalaiskirje 8:28 sanoo, että kaikki vaikuttaa niiden parhaaksi, -
jotka rakastavat Häntä ja ovat kutsutut Hänen tarkoituksensa mukaan.
Jumala on siis hyvä meille.
Jos haluaa Jumalan hyvyyden täyteyden, -
meidän täytyy vaeltaa moitteettomasti ja totella Häntä.
Meidän täytyy kävellä polkua, jossa olemme kuuliaisia Hänelle -
ja antaudumme Hänelle.
Tällä polulla kaikki Jumalan hyvyys on meidän käytettävissämme.
Jos erkaudun siltä, osoitan uskovani, että on olemassa parempi polku -
ja jotain parempaa, mitä Jumala ei halua antaa minulle.
Erkaudun Hänen polultaan, koska ajattelen, että tämä on parempi.
Niin Aadam ja Eeva tekivät.
Hyvyyden polku on siis kuuliaisuuden ja nuhteettomuuden polku.
Siksi Jumalan hyvyys...
Korostan tätä kaikkea, koska haluan viedä tätä eri suuntaan.
Useimmiten ajatellaan, että Jumalan hyvyys tarkoittaa uutta autoa, taloa, -
vaatteita, koulutusta tai sitä ja tätä. Hän auttaa meitä laihduttamaan, -
lihomaan tai näyttämään paremmilta. Tätä pidetään Jumalan hyvyytenä.
Tiedätkö, mitä?
Epäilemättä se on hyvää, sillä kaikki hyvä tulee Jumalalta.
Mutta haluan keskittyä tähän Jumalan hyvyyden puoleen, -
joka on kaikin tavoin korkeampi -
kuin apumme tai voimamme tehdä mitään.
Jumalan hyvyys on paljon muutakin kuin aineellisia ja fyysisiä asioita.
Paras osa Jumalan hyvyyttä ilmaistaan siinä, -
minkä vain Jumala voi ilmaista.
On asioita, jotka vain Hän voi antaa meille hyvyydestään.
Emme voisi saada niitä itse aikaan parhaallakaan ponnistelullamme.
Haluan tuoda esiin kolme asiaa Jumalan hyvyydestä, -
joihin emme voi mitenkään vaikuttaa ja joita ei saa, ellei Jumala anna niitä.
Ja Hän on antanut ne, ja ne löytyy Hänen hyvyytensä polulta.
Ensimmäinen Jumalan hyvyyden ilmentymä on Hänen armonsa.
Jumalan armo on Hänen hyvyytensä ilmentymiä.
Jumalan armo on merkittävää monella tavalla.
Tavallisesti, kun ajatellaan armoa, ajatellaan vain pelastusta.
Mutta kun Raamattu puhuu armosta, -
tavallisesti puhutaan Hänen hellästä, rakastavasta, välittävästä huolestaan -
sellaisia kohtaan, jotka kärsivät tai jotka ovat hädässä tai ahdingossa.
Heprealaiskirjeen 4. luku lienee useimmille tuttu.
Etsitään se Raamatusta.
Katsotaanpa pari jaetta.
Ne muistuttavat meitä, kuinka helläsydäminen Hän on.
Jae 15: "Sillä ei meillä ole sellainen ylimmäinen pappi, -
joka ei voi sääliä meidän heikkouksiamme, -
vaan joka on ollut kaikessa kiusattu samalla lailla kuin mekin, -
kuitenkin ilman syntiä.
Käykäämme sentähden uskalluksella armon istuimen eteen, -
että saisimme laupeuden ja löytäisimme armon, -
avuksemme oikeaan aikaan."
Löydämme laupeuden armonistuimen edessä.
Löydämme Jumalan hellän, rakastavan huolenpidon -
Jumalan valtaistuimen edessä. Sieltä löydämme armon.
Jumalan armo liittyy aina Hänen kärsivällisyyteensä.
Katsotaanpa 2. Piet. 3:9.
Katsotaan, mitä Hän sanoo. 2. Piet. 3:9.
Täällä meitä varoitetaan.
"Ei Herra viivytä lupauksensa täyttämistä, -
niinkuin muutamat pitävät sitä viivyttelemisenä, -
vaan hän on pitkämielinen teitä kohtaan, -
sillä hän ei tahdo, että kukaan hukkuu, -
vaan että kaikki tulevat parannukseen."
Mietin esimerkiksi sellaisia, jotka pelastuvat vasta elämänsä lopussa.
Alkoholistit, huumeidenkäyttäjät ja vääryyden tekijät.
He katsovat itseään ja sanovat, ettei heitä voi pelastaa.
Saatat ajatella niin.
"Olen kapinoinut Jumalaa vastaan ja tehnyt kaikenlaista."
Voit luetella syntejä, jotka nyt näyttävät sinusta kauhealta.
"Kuinka hyvä Jumala voi armahtaa sellaista?"
Hän voi, koska...
Sanot: "Minussa ei ole mitään hyvää. Miksi Hänen pitäisi armahtaa minua?"
Koska Hänen luonteeseensa kuuluu armahtaa sellaisia kuin sinä ja minä.
Jos etsit itsestäsi jotain, -
joka tekisi sinusta armon arvoisen, et koskaan löydä sitä.
Meidän kaikkien täytyy nöyrtyä Hänen edessään -
ja myöntää, ettei keskuudessamme ole ketään, olipa tehnyt mitä hyvänsä, -
ei ole ketään, joka olisi ansainnut Kaikkivaltiaan Jumalan armon, -
Hänen myötätuntoisen ja rakastavan laupeutensa. Ei ketään.
Yksi Hänen hyvyytensä ilmeneminen on se, -
että Jumala kaikessa hyvyydessään, rakkaudessaan ja huolenpidossaan...
...armo ilmentää Hänen hyvyyttään.
Minun on sanottava yksi asia.
Jumalan armo on loputon. Muista, että Jumalan armo on loputon.
Mutta jos valitset olla tottelematta Jumalaa, -
vastustaa Häntä, sivuuttaa ja kieltää Hänet -
ja kuolet syntisenä, Jumala on edelleen armollinen.
Jumala on edelleen armollinen, koska se on Hänen luonteensa.
Mutta suvereeniudessaan Hän antaa sinun kuolla ilman Kristusta -
ja olla ikuisesti erotettu Hänestä, ja sen jälkeen ei ole armoa.
"Eikö Hänen armonsa kestä ikuisesti?" Kyllä se kestää.
Mutta osoittaako Hän sitä ikuisesti ihmiselle, -
joka vastustaa Häntä, kieltää ja kiroaa Hänet? Vastaus on ei.
Lakkaako Hänen armollisuutensa? Siitä ei ole kysymys.
Hän ei enää ilmaise armoa ihmiselle, joka on kieltäytynyt ehdottomasti -
ottamasta vastaan Hänen armonsa.
Jumala osoittaa hyvyyttään myös armon kautta.
Armo tarkoittaa, että Jumala katsoo meitä -
ja näkee avuttomuutemme ja toivottomuutemme.
Hän näkee sen kurjan tilanteen, jossa olemme.
Mitä Hän tekee?
Hän näkee kaiken tämän ja tietää, ettemme itse voi tehdä mitään.
Jumala valitsi vanhurskauttaa meidät ja julistaa meidät syyttömiksi.
Hän valitsi antaa meille anteeksi, lunastaa meidät, pyhittää meidät -
ja pelastaa meidät synnin syyllisyydestä ja rangaistuksesta.
Hän on ottanut täyden vastuun.
Kuinka niin? Annan esimerkin, koska tämä on tärkeää.
Oletetaan, että olen kauppias.
Tulet kauppaan ja sanot, että olet minulle velkaa tuhat dollaria.
Sanon: "Velka on pyyhitty pois. Kaupan omistajana voin tehdä niin."
Jos haluan pyyhkiä velkasi pois, voin vain sanoa niin -
ja olet vapaa velasta.
Myös maamme presidentti voi päättää armahtaa.
Hänellä on auktoriteetti, asema ja valta -
armahtaa joku, ja tämä on vapaa.
Presidentin tarvitsee vain päättää.
Kuunnelkaa. Jumala ei voi -
ottaa vastuuta synneistäsi, rangaistuksestasi ja syyllisyydestäsi -
vain sanomalla, että olet syytön. Hän ei voi.
Kyllä, Jumala voi tehdä mitä tahansa mutta ei rikkoa lakiaan.
Se, mitä haluan tässä painottaa, on koko kristillisen elämän ydin.
Joten kuuntele. Jumala ei voi sanoa yksinkertaisesti: "Anteeksi annettu.
Lunastettu. Sovitettu. Pyhitetty."
Hän ei voi. Miksei?
Koska Jumala on oikeudenmukainen ja siksi myös totuudenmukainen.
Koska Jumala on totuudenmukainen, -
Häntä ohjaa Hänen oma luontonsa.
Raamattu ei sano, että Jumala katsoisi syntiä sormien läpi, -
jättää sen huomiotta tai ohittaa sen.
Joka ikinen synti -
ja joka ikinen syntinen on käsiteltävä.
Syntiä ei pyyhitä pois vain sillä, -
että nallekarhumainen Jumala saa päähänsä tehdä sinulle hyvää.
Armoa ei voi selittää.
Anteeksiantoa ja pelastusta ei voi selittää.
Armon kautta ilmenevää Jumalan hyvyyttä -
ei ole olemassa ilman ristiinnaulittua Kristusta.
Jumala ei voi ottaa täyttä vastuuta synneistämme, -
rangaistuksestamme ja syyllisyydestämme, -
jos Hän ei käsittele asiaa.
Hän ei voi sanoa: "Unohdetaan se. Annan anteeksi."
Hän on sanonut, että sielun, joka tekee syntiä, on kuoltava.
Koska Hän on määrännyt asiat niin, -
Hänen täytyi tehdä jotain ottaakseen vastuun.
Hän tuli maan päälle Jeesuksena Kristuksena, -
kuoli ristillä ja vuodatti verensä.
Hän maksoi täyden ja riittävän hinnan -
meidän synneistämme ja koko maailman synneistä.
Jeesuksen Kristuksen kuolemassa Jumalan hyvyys ilmenee armona, -
joka tuo meille anteeksiannon ja pelastuksen.
Ei ole armoa ilman ristiä.
Jumala ei voi osoittaa armollista hyvyyttään ilman ristiä.
Ilman sitä ei ole pelastusta, lunastusta, pyhitystä, -
vanhurskautta tai kirkkautta.
Emme voi tuntea Jumalan armoa ilman Jeesuksen veren vuodatusta.
Se on Jumalan laki.
Se on kaiken ydin, koko kristillisen elämän perusta.
Sitä ei voisi paremmin selittää.
Jotkut sanovat: "Jos Jumala on todella hyvä, -
Hän antaa anteeksi syntini."
Hän on todellakin ottanut täyden vastuun synneistäsi. Miten?
Hän lähetti ainosyntyisen Poikansa kuolemaan ristillä ja sanoi, -
ettei yksikään, joka häneen uskoo, hukkuisi vaan saisi ikuisen elämän.
Minun tehtäväni on vastaanottaa Jumalan armo.
Miten? Saan sen heti, kun tunnustan, että Hänen Poikansa Jeesuksen -
ristinkuolema riittää maksuksi synneistäni.
Ilman sitä ei ole anteeksiantoa. Jumala voi olla sinulle hyvä, -
mutta et voi ottaa sitä vastaan, ellet tunnusta Jeesusta Vapahtajaksesi.
"Isän luo ei pääse muutoin kuin Minun kauttani."
Tie hyvyyteen on päällystetty Jeesuksen verellä.
Tämä ei ole mitään puhetta tai raamatullista terminologiaa -
vaan todellisuus.
Kuka tahansa voi elää välittämättä Jumalasta, -
kun taas Raamattu tähdentää, että Jumala on kaiken hyvän lähde -
ja että Hän osoittaa hyvyytensä laupeutensa ja armonsa kautta.
Hän osoittaa sen myös rakkauden kautta.
Sanoit: "Luulin, että armo ja armo olivat rakkautta."
Se on osa sitä.
Mutta miten Jumalan rakkaus määritellään?
Se on täysin mahdotonta.
Se on täysin ikuinen, täydellinen ja muuttumaton.
Meille se tarkoittaa varmuutta.
Jumalan kiitos, ettei se muutu. Olemme kaikki tehneet asioita, -
joiden luulemme sammuttavan Hänen rakkautensa.
Niin paljon syntiä ei voi tehdäkään, että Jumala lakkaisi rakastamasta.
Antaako se oikeuden tehdä syntiä? Ehdottomasti ei.
Jumalan rakkaus ei ilmene vain hyvissä asioissa -
vaan myös kurissa.
"Pitikö sinun mainita se?" Se kuuluu rakkauteen.
Kuritus on rakastavaa ojennusta -
ojennettavan eduksi -
ojentajan rakkauden ohjaamana.
Sitä kuritus on. Siten Jumala osoittaa rakkautensa ja hyvyytensä.
Kun me kärsimme, mitä Jumala tekee?
Hän osoittaa hyvyytensä, -
sillä Hän tietää, mitä hedelmää Hänen rakkautensa kantaa.
Kaikki meistä ovat olleet tilanteessa, joka oli tuskallinen ja epämiellyttävä.
Kysyimme: "Jos olet hyvä, miksi näin tapahtuu?"
Mutta Jumala näkee menneisyyden, nykyisyyden ja tulevaisuuden.
Hän näkee, mitä hedelmää se kantaa, -
kuinka Hän voi alkaa käyttää sinua, mitä Hän voi tehdä elämässäsi.
Tämän hetken tuska ja kärsimys on itse asiassa Jumalan suurta hyvyyttä.
Hän valmistaa sinua tuomaan Hänelle kunniaa.
Hän valmistaa sinua kokemaan tyytyväisyyttä ja täydellisyyttä.
Sitä ei tapahtuisi, ellei Jumala lähettäisi sinua kyynellaakson läpi.
Me pidämme sitä kyynellaaksona, -
mutta Jumala näkee sen rakkauden laaksona, joka valmistelee sinua.
Hän rakastaa aina.
Hänen rakkautensa meitä kohtaan ei lopu.
"Varmasti jokin synti saa Hänen rakkautensa loppumaan." Mahdotonta.
En ole sanonut, että Jumala osoittaa rakkauttaan, -
laupeutta, myötätuntoa ja armoa ikuisesti.
Mutta saako Hänet lopettamaan rakastamisen? Ei.
Hänen luonteensa on rakastaa sinua.
Ajattele, kuinka monella tavalla Jumala näyttää sinulle hyvyytensä -
laupeudessaan, hellyydessään ja armossaan, -
jossa Hän on ottanut täyden vastuun -
ja maksanut syyllisyydestäsi, rangaistuksestasi ja synnistäsi.
Lisäksi Hän on antanut sinulle armoa ja voimaa kaikkeen elämässä.
Ja rakkaudessaan sinua kohtaan... Kuinka kuvailla Jumalan rakkautta?
Jos joku pyytäisi minua selittämään, mitä on Jumalan rakkaus, tekisin näin:
Risti. Tämä sana on kaikenkattavin.
Tämä on Jumalan rakkauden suurin ilmaus.
Ei ole mitään suurempaa, -
mikä olisi verrattavissa ristiin Jumalan rakkauden ilmaisun kannalta.
Sillä niin on Jumala maailmaa rakastaut, -
että Hän antoi ainokaisen Poikansa, ettei yksikään, joka häneen uskoo, -
hukkuisi vaan saisi iankaikkisen elämän.
Me seisomme Jumalan armossa.
Olemme Jumalan armon peitossa. Elämme Jumalan armosta.
Me otamme vastaan Jumalan rakkauden.
Olemme, mitä olemme, Jumalan armosta.
Hänen armonsa eivät tunne loppua.
Hänen rakkautensa on mittaamaton. Hänen armonsa on ehtymätön.
Sellainen on Jumala, jota palvelemme, rakastamme ja kaipaamme totella.
Mieti yhtä asiaa.
Kerroin sinulle yksinkertaisen Sanan totuuden Jumalan hyvyydestä.
Ainakin osa siitä. Nyt kysyn jotain.
Jos olemme saaneet etuoikeuden...
...ottaa vastaan armon ja rakkauden Jumalan, -
voimme kulkea Jumalan luomaa tietä, -
joka on päällystetty Jeesuksen verellä.
Hyvyyden polulla, josta löydämme vain parhaan.
Parhaan, jonka vain suvereeni ja täysin hyvä Jumala voi antaa.
Eikö olisi äärimmäisen typerää...
...rakentaa oma polku -
ja kieltäytyä siitä runsaudesta ja rikkaudesta, -
mikä on kaikkivaltiaan Jumalan armossa, armossa ja rakkaudessa?
Minussa on jotain, -
joka estää minua vaeltamasta tottelematta -
Jumalan edessä, joka on niin rakastava, -
armollinen, armollinen ja kaikkea.
Ja ainoa, mitä Hän meiltä kaipaa, on ylistys, -
tottelevaisuus, palvelu, kiitos.
Etkö olekin samaa mieltä, että Hän on kaiken sen arvoinen, -
mitä voimme antaa? Ensin itsemme, sitten elämämme ja kaikki siinä.
Jos ohjelma siunasi sinua, käy kotisivuillamme intouch.org.
"Kosketuskohta" johtaa ihmisiä Jeesuksen tuntemiseen -
ja vahvistaa paikallista seurakuntaa.
Ohjelmaa tukee In Touch -järjestö. Ohjelman ovat mahdollistaneet -
Jumalan armo sekä uskolliset rukouksenne ja lahjoituksenne.
Suomennos: Marianne Tenetz